Държавен вестник, бр. 17, 2021 г., стр. 102

СТР.  102	
Д Ъ Р Ж А В Е Н  В Е С Т Н И К 	
БРОЙ  17
(7) Номерът и датата на издаване на регис-
трационния стикер се вписват в регистъра по 
чл. 24, ал. 1 от Закона за храните.
Чл. 6. (1) При увреждане или унищожаване 
на регистрационния стикер бизнес операторът, 
който е извършил регистрацията на превозното 
средство, уведомява директора на съответната 
ОДБХ.
(2) В случаите по ал. 1 въз основа на пода-
дено заявление от бизнес оператора директорът 
на ОДБХ извършва подмяна (преиздаване) на 
регистрационния стикер.
Чл. 7. (1) Регистрационният стикер загубва 
валидността си при:
1. настъпила промяна на собствеността или 
на правото на ползване на превозното средство;
2. заличаване регистрацията на превозното 
средство със заповед на директора на ОДБХ в 
случаите по чл. 57, ал. 1 от Закона за храните.
(2) В случаите по ал. 1 бизнес операторът е 
длъжен да премахне трайно и изцяло регистра-
ционния стикер от мястото на поставянето му 
и да уведоми директора на ОДБХ за неговото 
премахване.
Преходни и заключителни разпоредби
§ 1. В едномесечен срок от влизане в сила на 
наредбата изпълнителният директор на БАБХ 
организира провеждането на процедурата по 
Закона за обществените поръчки за изработ-
ването на стикерите по чл. 5, ал. 1.
§ 2. Изпълнителният директор на БАБХ със 
заповед определя началната дата на издаване 
на стикерите, която се публикува на интернет 
страницата на агенцията. В едномесечен срок 
директорите на ОДБХ осигуряват служебно 
предоставянето на стикерите за регистрира-
ните до момента транспортни средства след 
заплащането на съответната такса.
§ 3. Наредбата се издава на основание чл. 51, 
ал. 2 от Закона за храните.
За министър: 
Лозана Василева
1124
Наредба за изменение и допълнение на Наред-
ба № 5 от 2015 г. за прилагане на мярка 12 
„Плащания по Натура 2000 и Рамковата ди-
ректива за водите“ от Програмата за развитие 
на селските райони за периода 2014 – 2020 г. 
(обн., ДВ, бр. 16 от 2015 г.; изм., бр. 19 от 
2017 г. и бр. 18 от 2019 г.)
§ 1. В чл. 2, ал. 1 се създават т. 4 и 5:
„4. Директива 92/43/ЕИО на Съвета от
21 май 1992 г. за опазване на естествените мес-
тообитания и на дивата флора и фауна (OB, L 
206 от 22 юли 1992 г.) (Директива 92/43/ЕИО), 
транспонирана със Закона за биологичното 
разнообразие;
5. Директива 2009/147/ЕО на Европейския 
парламент и на Съвета от 30 ноември 2009 г. 
относно опазването на дивите птици (OB, L 20 
от 26 януари 2010 г.) (Директива 2009/147/ЕО), 
транспонирана със Закона за биологичното 
разнообразие.“
§ 2. В чл. 4, т. 1 думите „съответната защи-
тена зона“ се заменят със „защитените зони“.
§ 3. В чл. 5 се правят следните изменения 
и допълнения:
1. В ал. 2 накрая се добавя „и/или няма 
забрана за употреба на минерални торове в 
ливади, пасища, мери, изоставени орни земи 
и горски територии, както и на продукти за 
растителна защита и биоциди в тези територии, 
освен разрешените за биологично производство 
и при каламитет, епифитотия, епизоотия или 
епидемия“.
2. Създава се нова ал. 3:
„(3) Земеделските стопани не могат да заявя-
ват едновременно за подпомагане една и съща 
площ по мярка 11 „Биологично земеделие“ и 
мярка 12 „Плащания по Натура 2000 и Рамкова-
та директива за водите“ от ПРСР 2014 – 2020 г., 
която попада в обхвата на защитени зони, за 
които има влязла в сила забрана за използване 
на продукти за растителна защита в горското и 
селското стопанство и/или забрана за употреба 
на минерални торове, както и на продукти за 
растителна защита и биоциди.“
3. Алинея 4 се изменя така:
„(4) Земеделски стопани, които заявяват 
площи, попадащи едновременно в обхвата 
на защитени зони по Директивата за птици-
те 2009/147/ЕО и Директива 92/43/ЕИО за 
опазване на природните местообитания и на 
дивата флора и фауна, спазват всички забрани/
режими/ограничения в заповедите и плановете 
за управление на съответните зони, но могат 
да получат компенсаторно плащане само за 
забраните и ограниченията за селскостопанска 
дейност в една зона.“
4. Досегашната ал. 3 става ал. 5.
§ 4. В чл. 7 се правят следните изменения 
и допълнения:
1. В ал. 1:
а) създава се нова т. 2:
„2. забрана за премахване на характеристи-
ки на ландшафта (синори, жизнени единични 
и групи дървета, традиционни ивици, заети с 
храстово-дървесна растителност сред обработ-
ваеми земи, защитни горски пояси, каменни 
огради и живи плетове) при ползването на 
земеделските земи като такива;“
б) досегашните т. 2 и 3 стават съответно 
т. 3 и 4;
в) създават се т. 5 и 6:
„5. забрана за употреба на минерални торове, 
както и на продукти за растителна защита и 
биоциди;
6. забрана за използване на продукти за 
растителна защита в горското и селското 
стопанство;“
г) досегашната т. 4 става т. 7;